stanford-oval/wikipedia huggingface dataset:
גבינת פון-ל'אבק
ייצור

פון-ל'אבק הוכרה כגבינת כינוי מקור מבוקר בצרפתית: Appellation d'Origine Contrôlée (AOC) ב-30 באוגוסט 1972, והגיעה למעמד מלא ב-1976. ייצורה הוגדר ועוגן בצו מ-29 בדצמבר 1986. מדריכי הנסיעות Le Petit Futé (המקביל ללונלי פלאנט) קובעים שהפון-ל'אבק הטוב ביותר בעל AOC מגיע מ-Pays d'Auge (אזור בנורמנדי), הכולל את נפת Pont-l'Evêque עצמה.
תקנות AOC כוללות את ההגבלות הבאות:
החלב חייב להגיע מאזור מבוקר סביב הכפר Pont-l'Évêque, המשתרע עד לימחוזות ויישובים קלבדוס, אר, מאנש, מאיין, אורן ו-סן-מריטים .
יש לחלק את הגבן ברציפות (כלומר עוד ועוד), ללוש אותו ולאחר מכן לנקז אותו.
במהלך האפינאז' (affinage), כלומר הבשלת גבינה או התבגרות הגבינה, יש לשטוף אותה, להבריש ולהפוך אותה.
הגבינה המתקבלת חייבת להיות אחת משלושת הגדלים:
פטי (Petit) – 9.5–8.5 ס"מ ריבוע, ומינימום 85 גרם חומר יבש.
דמי (Demi) – 11.5–10.5 ס"מ על 5.7-5.2 ס"מ, עם מינימום של 170 גרם של חומר יבש.
גרנד (Grand)– 21–19 ס"מ ריבוע, עם מינימום של 650 גרם חומר יבש.
ההבשלה נמשכת לפחות שבועיים לאחר הייצור, אם כי רוב גלילי הגבינה נשארים למעלה משישה שבועות. הגבינה היא בסביבות 45% שומן כאחוז חומר יבש ומיוצרת לאורך כל השנה. התקנות מאפשרות כיום להשתמש לייצורה בחלב מפוסטר וגם לא מפוסטר. הייצור השנתי הוא בסביבות 3,500 טון, כאשר רובו מיוצר על ידי שני יצרנים גדולים. היצרנים המוערכים כוללים את Bisson et fils, Lanquetôt, Lepeudry ו-Levaseur.
המתכונים מהגבינה כוללים שימוש לפונדו של שלוש גבינות יחד עם ליבארוט (Livarot) וקממבר וכן לליווי טורנדוס דה וו.
הערות שוליים

↑  Leanne Kitchen The Dairy 2008 - Page 149 "Pont-l'évêque - Named after the village in Normandy where it supposedly first appeared, this cheese is one of the most popular in France. An old cheese, it dates from at least the 12th century, when it was made by monks; it was once known as 'white meat' as it was eaten instead of meat on fasting days .. Pont l'évêque is a cow's milk cheese, with a full, rich, sweet, slightly tangy flavour profile and a thin brownish rind; it is very similar to livarot, another washed-rind......"
↑  "History of Pont l'Eveque website". אורכב מ-המקור ב-2014-08-14. נבדק ב-2014-08-01.
↑  Le Petit Futé Normandie - Page 58
2011 "Une Appellation d'Origine Contrôlée permet à un fromage de se distinguer. ... Le meilleur du pont-l'évêque vient du pays d'Auge; quant au livarot, il est fabriqué au sud-ouest du Calvados et au nord-ouest de l'Orne."
↑  Le Petit Futé Deauville - Honfleur 2012 (avec cartes, photos + avis des lecteurs) - Page 44 2012 "L'étiquette « Fabriqué en Normandie » ne signifie pas, par exemple, que le fromage a été élaboré avec du lait normand ! Dans le cas de l'AOC on est certain ! Le pont-l'évêque et le livarot ont également obtenu leur AOC. Le meilleur du pont-l'évêque vient du Pays d'Auge..."
↑  Isabelle Cauty, Jean-Marie Perreau - Conduite du troupeau bovin laitier - Page 32 2009 "les fromages à pâte molle à croûte lavée (la croûte subit, au cours de l'affinage, des lavages et des brossages à l'origine d'un goût plus marqué) ex : le Munster, l'Epoisses, le Maroilles, le Pont-l'évêque, le Livarot, le vacherin... "
↑  Le Petit Futé Rouen - Page 26 ed. Jean-Paul Labourdette, Dominique Auzias, Caroline Sainsard - 2010 "S'il n'y en avait qu'une à faire, ce serait le tournedos de veau poêlé et sa fondue aux trois fromages: livarot, pont-l'évêque et camembert. In-con-tour-na-ble. Et puis si vous terminez par les poires pochées à la crème de whisky, vous saurez ..."
דובגה

| --- | --- |

 
 מאכלים
 סוג:  גבינה
 מטבח:  אזרי
 מוצא:  אזרבייג'ן אזרבייג'ן
 מרכיבים עיקריים:  יוגורט, Spinacia, קאטיק, עשבי תיבול 
 גבינות
 סוג חלב:  פרה
 
דובגה (באזרית: Dovğа) הוא מרק קר העשוי מיוגורט ועשבי תיבול הנפוץ באזרבייג'ן ואיראן.
המאכל מורכב מיוגורט, כוסברה, שמיר, נענע, תרד, אורז וחומוס שאותם מבשלים יחד ולאחר מכן מצננים.
למאכל מספר גרסאות ומלבד הגרסה הבסיסית, קיימת גם גרסה איראנית בשם אבדוג (Abdug).
נהוג לאכול הדובגה כמטבל ולהגישו קר או חם בהתאם לעונה ולאזור.
הערות שוליים

↑  laortravel9, מאכלים באזרבייג'ן שחובה לנסות - מדריך למטייל, באתר laor travels, ‏2023-07-26
↑  zeevkazakov, טסים לבאקו? אלו המאכלים הקווקזים שאתם חייבים לטעום, באתר באקו סיטי, ‏2021-06-16
↑  Golubka Kitchen, web.archive.org, ‏2016-03-17
↑  Vera Abitbol, Dovga, 196 flavors, ‏2019-05-11 (באנגלית אמריקאית)
↑  Yoghurt and herb soup (dovga), SBS Food (באנגלית)
↑  Dovga | Traditional Soup From Azerbaijan | TasteAtlas, www.tasteatlas.com
גלידת חורף

| --- | --- |

 
 מאכלים
 סוג:  מגדן, חטיף 
 מוצא:  הונגריה 
 תאריך יצירה:  שנות ה־70 של המאה ה־20 
 מרכיבים עיקריים:  ופלה, שוקולד מריר, קרם חמאה, גנאש, צימקאו 
 
גלידת חורף (בהונגרית: Téli fagylalt) היא מוצר קונדיטוריה הונגרי הדומה במראה לגלידה בקונוס, אך באופן מסורתי יש לה גנאש או סוג דומה של מילוי שמנת מתוקה, בדרך כלל בטעם שוקולד - קקאו.
מאפיינים

המוצר זכה לפופולריות בשנות ה-70 בהונגריה הקומוניסטית, כשהיה מיוצר כחלופה חורפית לגלידות "קיץ", שנחשבו כקרות מדי עבור צריכת חורף. מלבד חנויות מכולת, המוצר נמכר לעיתים קרובות כחלק משירות ההסעדה (utasellátó) של הרכבת הלאומית (רכבות הונגריה-מ.א.ב). הפופולריות של המוצר דעכה בתחילת שנות ה-90, כאשר לאחר תום הקומוניזם, יצרני ממתקים זרים ומוצריהם הופיעו בשוק ההונגרי. עם זאת, יחד עם כמה מזונות חטיפים ומשקאות קלים אחרים של הונגריה של העידן הקומוניסטי, גלידת החורף זכתה לעניין מחודש בסוף בעשור הראשון ובעשור השני של המאה ה-21.
תיאור

גלידת חורף מורכבת בדרך כלל מגביע גלידה רקיק עם מילוי גנאש בתוכו, כשציפוי שוקולד מריר נמצא בחלק העליון השטוח של המילוי. סוגים זולים יותר עשויים להשתמש בקרם חמאה בטעם קקאו במקום גנאש למילוי ובשוקולד צימקאו במקום שוקולד מריר לציפוי. מוצר הקונדיטוריה הופק במקור בייצור המוני למכירה בחנויות, אך כעת הוא זמין גם בבתי מאפה, וניתן להכין אותו בבית עם טעמי חידוש שונים. חומרי הטעם הזמינים היו באופן מסורתי, קקאו, וניל, לימון וקוקוס.
הגרסאות בייצור המוני אינן מצריכות קירור ועדיין בעלות חיי מדף ארוכים יחסית (בסביבות 4-2 חודשים). המשקל במקור היה בסביבות 40 גרם או יותר, גלידות חורף מודרניות בייצור המוני הן בסביבות 20-30 גרם.
הערות שוליים

1 2  Robertson, Nick (31 באוקטובר 2014). "Sweet Things: 13 classic Hungarian candies". WeLoveBudapest.com – Around Budapest. We Love Publishing. אורכב מ-המקור ב-3 באפריל 2017. נבדק ב-20 באוקטובר 2016. {{cite web}}:  (עזרה)
1 2  Kutor J., Anna. "Old-School Hungarian Sweets". Taste Hungary. אורכב מ-המקור ב-1 בינואר 2018. נבדק ב-20 באוקטובר 2016. {{cite web}}:  (עזרה)
1 2 3 4 5 6 7  Wessely, Márta. "Télifagyi, gyerekkorunk kedvence". Mindmegette.hu – Desszert (בהונגרית). Mediaworks Hungary. נבדק ב-19 באוקטובר 2016. {{cite web}}:  (עזרה)
↑  Dzindzisz, Magdalena (5 בדצמבר 2006). "Válasszon a kommunizmus ízei közül!". Index.hu – Gazdaság (בהונגרית). Index.hu Zrt. נבדק ב-19 באוקטובר 2016. {{cite web}}:  (עזרה)
↑  Reitter, Agnes (14 במרץ 2016). "First Marzipan Festival – Retro Sweets – Budapest – 2016". Rolling in Budapest. Author. נבדק ב-20 באוקטובר 2016. {{cite web}}:  (עזרה)
↑  Nábelek, Zsófia (11 בדצמבר 2013). "A téli fagyi is lehet jó". Origo.hu – Táfelspicc (בהונגרית). Origo Zrt. נבדק ב-19 באוקטובר 2016. {{cite web}}:  (עזרה)
גלידת חורף בכוס, עם חלק עליון שטוח
גרייהאונד איטלקי

| --- | --- |

גרייהואנד איטלקי
 ארץ מוצא:  רומא
 שימושים:  מרוצי כלבים
 קבוצה:  כלבי רוח
 תכונות
 משקל:  5 ק"ג
 גובה כתפיים:  32–38 ס"מ
 גובה:  32 ס״מ 
 תוחלת חיים:  13–16 שנים
 אופי:  אוהב, נוח וצייתן
 אילוף:  הסתגלות גבוהה
 תיאור:  צבע הפרווה אחידים: שחור, אפור, אפור-כחול, וצהוב בכל גוון אפשרי. ייתכנו סימנים לבנים על החזה והכפות.
 
הגרייהאונד האיטלקי (באנגלית: Italian Greyhound) הוא גזע כלב אשר שייך למשפחת הכלביים.
היסטוריה של הגזע

בצורתו הננסית התבסס הגזע בתקופת האימפריה הרומית.
נשות רומי נהגו להתהדר בכלבי שעשועים מסוגים שונים, בעיקר במזרח, אבל גם בכלבים הננסיים והמהירים שעדינותם הרבה שבתה את לבן.
בעבר שימש לצייד ארנבות בצרפת, ובגרמניה היה ידוע גם כסייען לציד בעזרת נשר מאולף. באותה תקופה הגזע היה חזק וגדול יותר מאשר היום. בתקופת הרנסאנס הגזע הפך לפופולרי יותר ויותר עד שבמאה ה-16 זכה הכלב לשמו - גרייהאונד איטלקי. מכאן ואילך יש תיעוד להתפשטותו באירופה. לאנגליה הוא הגיע בתחילת המאה ה-17 ולארצות הברית רק במאה ה-19.
מבנה כללי > זכרים ונקבות

צורתו של הגרייהאונד האיטלקי מוארכת, מבנהו מזכיר בצורה מיניאטורית את זה של הגרייהאונד ושל הסלוגי.
הגזע בישראל

בארץ הגזע חדש ונדיר יחסית. בשנות ה-80, הגיעו מספר כלבים לארץ מרוסיה, אך הגזע נעלם בהדרגה. בשנים האחרונות נוספו מספר כלבי יבוא והגזע נמצא בעלייה ברישום המלטות וגורים.
בוגטסה

| --- | --- |

 
 מאכלים
 סוג:  מגדנאות 
 מוצא:  יוון 
 מרכיבים עיקריים:  פילו, חביצה 
 
בוגטסה (ביוונית: μπουγάτσα) הוא מאפה יווני לארוחת בוקר (מתוק או מלוח) המורכב מחביצת סולת.
מקור המאכל

השם בא מהמילה היוונית ביזנטית πογάτσα (pogátsa), מהרומית העתיקה pānis focācius, מילולית "לחם קמין" או "לחם אח", כמו הפוקאצ'ה האיטלקית של היום. ייתכן שהיה למאכל מקור קלאסי בעוגה מהתקופה הרומית. קינוח דומה עדיין ידוע בשם Placenta cake (ביוונית: πλατσέντα) באי לסבוס ביוון.
המאכל נמצא גם בסלוניקי ובאזור מרכז מקדוניה בצפון יוון, במיוחד בעיר סרס, לשם הובא במאה ה-20 על ידי פליטים יוונים מקונסטנטינופול. הטעם של הבוגטסה משתנה בין אזורי יוון. כך למשל, בוגטסה בווריה מתוקה מאוד ומלאת שמנת, בעוד שבסלוניקי היא פריכה ולא כזו מתוקה, ובחאניה כרתים היא עשויה מגבינת מיזיתרה מקומית ומפזרים עליה סוכר.
הכנה

בוגטסה יוונית מכינים מבצק פילו עטוף סביב מילוי. לאחר אפייה, הוא נחתך לחתיכות הגשה ומוגש חם. אם המילוי הוא חביצת סולת, ניתן לאבק קלות את המאפה באבקת סוכר ו/או קינמון.
רוב הבוגטסה המודרנית עשויה עם פילו מתוצרת מכונה, אבל כמה בתי קפה ומאפיות שמוכרים בוגטסה בעבודת יד עדיין קיימים, במיוחד בעיירות ובכפרים קטנים יותר של יוון.
שונות

העיר סרס השיגה את השיא של בצק העלים הגדול ביותר ב-1 ביוני 2008. משקלו היה 182.2 ק"ג, היה 20 מטרים אורך, ונעשה על ידי יותר מ-40 אופים.
תהליך הכנת בוגטסה ביד הוצג בפרק של Anthony Bourdain: No Reservations שצולם ביוון.
ראו גם > במטבח היווני

ספנקופיטה, פאי עשוי עם תרד ולפעמים גבינה
טירופיטה, פאי עשוי עם גבינה
ראו גם > במטבחים אחרים

באניצה, פאי דומה מבולגריה
קרמשניט
פוקאצ'ה
כנאפה
הערות שוליים

↑  "Η ιστορία της μπουγάτσας". Thessalonikiartsandculture.gr.
↑  Τριανταφύλλη, Κική (17 באוקטובר 2015). "Πλατσέντα, από την Αγία Παρασκευή Λέσβου". bostanistas.gr. נבדק ב-7 בפברואר 2020. {{cite web}}:  (עזרה)
↑  Γιαννέτσου 2014, p. 161: "Η πλατσέντα είναι σαν τον πλακούντα των αρχαίων Ελλήνων, με ξηρούς καρπούς και μέλι."
↑  http://www.guinnessworldrecords.com/world-records/largest-bougatsa Guinness World Records
בוגטסה תוצרת סלוניקי
הכנת בוגטסה של רפרפת בבית קפה באתונה
מכבי הרצליה

סגל מכבי הרצליה בעונת 1978/1979
מכבי הרצליה היא קבוצת כדורגל ישראלית מהעיר הרצליה, אשר משחקת בליגה הלאומית. מגרשה הביתי של הקבוצה הוא אצטדיון גרונדמן, אשר בו היא עושה שימוש באופן זמני עד להכשרתו לליגה הלאומית של אצטדיון עירוני הרצליה. צבעי הקבוצה הם צהוב וכחול.
היסטוריה

מכבי הרצליה החלה להתארגן כאגודת ספורט וקיימה מספר משחקי כדורגל עוד בשנת 1929. לאחר מכן גם התחרתה במשחקי הגביע של שנת 1930, שם הודחה בשמינית הגמר. המועדון הוקם רשמית בשנת 1932. בתקופת המנדט הקבוצה התחרתה בעיקר בליגות המחוזיות שהיוו את ליגות המשנה לליגה הארצית הבכירה (שם שיחקה יריבתה העירונית הפועל הרצליה ובמשחקי הגביע של עונות אלו, ללא הישגים מיוחדים. לאחר הקמת המדינה שיחקה בעיקר בליגות הנמוכות - ליגה ב' ולאחר מכן ליגה ג' (הליגה הנמוכה ביותר באותם ימים). בין שחקניה הראשונים בתקופה זו היו אריה מכנס, אביהם של האחים מכנס שהיו כוכבי מכבי נתניה; זכריה ניצן, שגם בנו אורי ניצן כיכב בשנות ה-60 בקבוצה ובהמשך במכבי פתח תקווה, וטוביה צ'סלר. המשימה לבנות קבוצה חדשה זו הופקדה על רפאל ימין (פרג'י), שחקנה של הפועל הרצליה לשעבר. הוא הזמין לבחינות צעירים משכונותיה של הרצליה ומהמפעלים בעיר, ומתוכם הרכיב את הקבוצה החדשה והחובבנית. בתחילת דרכה אירחה את משחקיה הביתיים במגרש החול העירוני ברחוב הס.
מכבי והפועל הרצליה שיחקו במשך תקופה ארוכה באותה הליגה, בעיקר בשנות ה-60 וה-70 המוקדמות. באותם זמנים הכדורגל המקומי היה עיסוק פנאי מרכזי בעיר, ואוהדים רבים היו פוקדים את המגרש הישן ברחוב הס בעיר. האווירה בין האוהדים באותה תקופה הייתה לוהטת ולוותה לא פעם בתיגרות אלימות.
היסטוריה > שנות ה-70'

עד תחילת שנות ה-70 הקבוצה המובילה בעיר הייתה הפועל הרצליה. התפנית ביחסי הכוחות לטובת מכבי החלה עם עלייתם של ניסים כהן ומרדכי פלח ממחלקת הנוער בגיל 16 והצטרפותם לקבוצת הבוגרים. ניסים בכר הוחתם לתפקיד מאמן-שחקן ושחקני רכש רבים הצטרפו למועדון, בנוסף לשחקני בית כגון ויקטור מסיקה, שלמה מסיקה, נינו חדד, ערן קוליק ואחרים. עם השינוי, גם קבוצת הנוער של המועדון השתדרגה וילדים מרחבי העיר ואף מחוץ לה (בעיקר מרמת השרון) הצטרפו למחלקות הצעירות של המועדון. בין הבולטים שבהם היו: רוני גאון, איתן קונסט, רחמים עמרן והשוער אריה אלטר (כל אלו עלו לאחר מכן אל קבוצת הבוגרים).
בסיום עונת 1977–1978 (עם המאמן אריה סגל) עלתה הקבוצה מליגה א' צפון לליגת המשנה. לאחר מכן עברה על הקבוצה תקופת הידרדרות והיא ירדה עד לליגה הרביעית (ליגה ב'), בעקבות מכירה סיטונאית של שחקני הבית: ניסים כהן נרכש על ידי מכבי פתח תקווה בסכום שיא לאותם הימים - 1,000,000 לירות - ואחריו נמכרו מרדכי פלח להפועל פתח תקווה, רוני גאון ואיתן קונסט למכבי יפו, רמי עמרן לבית"ר תל אביב ואריה אלטר למכבי נתניה (קבוצות אלו שיחקו אז בליגה הראשונה, הליגה הלאומית).
היסטוריה > שנות ה-80' וההעפלה לליגה הראשונה בשנות ה-90'

עם בחירתו של אלי לנדאו לראשות העיר הרצליה בשנת 1983 ופריסת חסותו על הקבוצה מבחינה תקציבית, מונתה לאגודה הנהלה חדשה. ההנהלה התמודדה עם חובות עבר מעיקים, רשמה עמותה חדש, ארגנה את העמותה במסגרת מחלקות והעבירה את כל הפעילות לפסים מקצועיים תוך הקפדה על כללי המנהל התקינים ועל פעילות במסגרת תקציבית מבוקרת. הובאו מאמנים ברמה גבוהה יחסית גם לבוגרים וגם למחלקת הנוער, גויסו שחקני רכש וכתוצאה מכל אלה, חל שיפור דרסטי במצב המועדון. בסיום עונת 1990/91 הקבוצה עלתה מליגה א' לליגה הארצית, ובסיום עונת 1992/93 עלתה לליגה הלאומית, אז הליגה הבכירה, שם שהתה שבע שנים רצופות (בין 1993-2000). היו אלו ימי השיא של הקבוצה שתקעה יתד בליגה העליונה. עם פרישתו של לנדאו מתפקיד ראש העיר והורדה חדה בגודל התקציבים לקבוצה לפי החלטת ראש העיר החדשה יעל גרמן, הרים את הכפפה מאמן השוערים באותו זמן, אריאל שיימן. הקיצוץ התקציבי החד מצד העירייה נתן את אותותיו והורגש בפועל. בעונת 1998/99 עוד הציגה הקבוצה עונה טובה תחת המאמן שייע פייגנבוים ובכיכובו של קשר נבחרת אוקראינה לשעבר אולג נדודה, אך עונת 1999/2000 כבר הייתה שונה. פייגנבוים, שפתח את העונה בתור מאמן, הביא לקבוצה שחקנים יקרים יחסית, כמו אישטוון שאלוי, אלי דריקס ואיציק זוהר. אולם הרכש הנוצץ לא התחבר, והקבוצה נקלעה כבר עם פתיחת העונה לקרבות התחתית. פייגנבוים פוטר, זוהר עזב, ודריקס פרש מכדורגל באמצע העונה. בסוף העונה מונה דריקס למאמן חירום בקבוצה, שהפסידה במחזור האחרון 2–4 למכבי חיפה, ונשרה לליגה השנייה. שיימן שלקח בעלות על הקבוצה, ניסה לשקם את הקבוצה, ואף תבע את העירייה עקב קשיים רבים שהערימה עליו, אך הפסיד בתביעה.
היסטוריה > הליגה הלאומית בין השנים 2000–2006

מכבי הרצליה כשלה בהעפלה לליגת העל בסיום עונת 2000/2001. בעונה שלאחר מכן היה נראה, כי הקבוצה בדרכה הבטוחה לליגת העל, כאשר חלוץ הקבוצה ליאור אסולין הבקיע מספר רב של שערים, והקבוצה ניצבה במרבית העונה במקומות הראשונים. אולם, הפסד 2–3 להפועל רמת גן במחזור הסיום מנע ממכבי הרצליה את ההעפלה לליגת העל, והקבוצה סיימה במקום השלישי בלבד. ההישג הבולט ביותר של הקבוצה בימיה בליגה השנייה היה סגנות גביע המדינה ב-2005, כאשר הפסידה בגמר למכבי תל אביב בבעיטות הכרעה לאחר הארכה. בסיום עונת 2005/2006, לאחר שש עונות בליגה השנייה, הקבוצה הצליחה לעלות שוב לליגה הראשונה.
היסטוריה > ליגת העל בין 2006–2008

לפני חזרתה לליגה הראשונה התאמנה הקבוצה תחת הדרכתו של המאמן פרדי דוד. כחודש לפני פתיחת עונת 2006/07 התפטר דוד כיוון שלטענתו, בעלי הקבוצה אריאל שיימן התערב בעניינים המקצועיים. במקומו מונה שחקן העבר ראובן עטר. לאחר 7 מחזורים בלבד פוטר עטר, ואל תפקיד המאמן חזר פרדי דוד. באותה עונה זכתה הרצליה בתואר הראשון והיחיד בתולדותיה, גביע הטוטו, לאחר ניצחון 1–2 בהארכה מול הפועל כפר סבא, משער של עומר בוקסנבוים בדקה ה-116.
בסיום עונת 2007/2008 שבה מכבי הרצליה לליגת המשנה, לאחר שסיימה במקום האחרון בליגת העל, בהפרש של שבע נקודות מהקו האדום.
היסטוריה > הליגה הלאומית החל מעונת 2008/2009

לאחר ירידת הליגה החליט פרדי דוד, שלא לחדש את חוזהו עם מכבי הרצליה, זאת למרות רצונו של אריאל שיימן, בעלי הקבוצה, שחפץ בשירותיו. לבסוף דוד חתם בבני סכנין, ואייל לחמן חתם במועדון. אולם, לאחר שמונה מחזורים בלבד בעונת 2008/2009 דוד פוטר מסכנין, ולחמן הובא אליה במקומו. לתפקיד המאמן בהרצליה מונה שמעון הדרי, שפוטר כמה מחזורים קודם לכן ממכבי אחי נצרת. גם הדרי לא האריך ימים בעמדת מאמן הקבוצה, והוא התפטר לאחר ארבעה הפסדים בארבעה משחקים. רמי לוי החליף אותו עד סוף העונה, בה הקבוצה סיימה במקום השביעי בטבלה עם 38 נקודות.
בעונת 2009/2010 אימן את הקבוצה סלובודאן דראפיץ', והקבוצה סיימה את העונה במקום העשירי (פלייאוף אמצעי) עם 22 נקודות (לאחר קיזוז).
בעונת 2010/2011 אימן את הקבוצה משה סיני. הקבוצה סיימה את העונה במקום הרביעי בטבלה (פלייאוף עליון) עם 35 נקודות (לאחר קיזוז).
בעונת 2011/2012 אימן את הקבוצה עופר טלקר, שאימן בעונות הקודמות את קבוצת הנוער של המועדון והעפיל עימה לליגה הראשונה. בעונה זו הקבוצה הצליחה להעפיל עד לרבע גמר גביע המדינה, אך שם הפסידה 0–1 הפועל רמת השרון (משער בתוספת הזמן). את העונה סיימה הקבוצה במקום השלישי בליגה, ולא הצליחה להעפיל לליגת העל.
לאחר פתיחה חלשה של עונת 2012/2013 עזב טלקר את הקבוצה, וניסן יחזקאל מונה למאמן. לאחר סיום העונה, שאותה סיימה הקבוצה במקום השביעי בליגה, הוחלף יחזקאל בתומר קשטן. לאחר המחזור ה-21 של עונת 2013/2014 הוחלף קשטן בפרדי דוד, ששב לקדנציה רביעית במועדון. את עונת משחקים זו סיימה הקבוצה במקום העשירי בטבלה.
בסיום עונת 2014/2015 אותה סיימה הקבוצה במקום ה-13 בטבלה, עזב פרדי דוד את תפקידו כמאמן הקבוצה והוחלף בחיים שאבו, לאחר הידרדרות במיקום שב עופר טלקר לקדנציה שנייה בקבוצה והתפטר לאחר משחק אחד בלבד. מאמן קבוצת הנוער שרון חיטמן הדריך את הקבוצה עד לסיום העונה אותה סיימה הקבוצה במקום החמישי בטבלה.
ב-26 במאי 2016 מונה פטריסיו סייג למאמן הקבוצה ופוטר לאחר המחזור ה-28, מחליפו היה אייל לחמן שחזר לקנדציה שלישית בקבוצה. את העונה הסיימה הקבוצה במקום ה-13 בטבלה.
את עונת 2017/2018 פתחה הקבוצה עם לחמן אך הוא פוטר לאחר חמישה מחזורים בלבד בעקבות חוסר הצלחה של הקבוצה. במקומו מונה משה סיני שחזר לקדנציה שנייה וחתם על חוזה לשנתיים, אך הוא התפטר במחזור ה-13 בלבד לאחר שהקבוצה נקלעה למקום האחרון עם שש נקודות בלבד. בסיום אותה עונה נקבעה ירידת הקבוצה לליגה א' לאחר 27 שנים בשתי הליגות הבכירות, בתום הפסד חוץ 0–2 להפועל רמת גן.
היסטוריה > ליגה א' החל מ-2018/2019 וחזרה ללאומית

את עונת 2018/2019 פתחה הקבוצה עם המאמן צחי טיאר שפוטר לאחר שמונה מחזורים כשבמקומו מונה עידן בראון. לאחר סיבוב ראשון חלש התייצבה הקבוצה ובעזרת סיבוב שני מוצלח התברגה בסיום העונה הסדירה במקום החמישי המוביל למשחקי הפלייאוף. הקבוצה הצליחה לעבור שלושה שלבים, נגד הכח עמידר רמת גן, מכבי שעריים והפועל באקה על גרבייה והגיעה עד למשחק המבחן על העלייה לליגה הלאומית נגד הפועל עכו. בצמד משחקי המבחן הפסידה הקבוצה 4–7 (4-3 בעכו ו1–3 בהרצליה) ונשארה בליגה א'. בסיום העונה עזב המאמן עידן בראון את הקבוצה. בפתיחת עונת 2019/2020 אימן את הקבוצה מומו ניסטל, בהמשך אימן את הקבוצה למשך מספר ימים שמעון הדרי, עד שערן קוליק מונה למאמן קבוע. באותה העונה התפטר גם קוליק מתפקידו ובמקומו מונה המאמן חיים לוי, אך גם הוא התפטר לאחר שלאורך תקופה של חודש וחמישה משחקים לא הצליחה לנצח הקבוצה כלל. במקום לוי חזר למועדון לקדנציה שנייה עידן בר-און, כשהוא המאמן החמישי שממונה לתפקיד זה בקבוצה באותה העונה, לאחר המחזור ה-23 הופסקה עונת המשחקים בעקבות התפשטות נגיף הקורונה והקבוצה נשארה בליגה א'.
את עונת 2020/2021 סיימה הקבוצה במקום השלישי בטבלה. בעונת 2022 שרדה הקבוצה בליגה א'.
באפריל 2023 הבטיחה את העפלתה בחזרה לליגה הלאומית.
תארים והישגים

גביע המדינה
סגנות (1): 2004/2005
גביע הטוטו
זכייה (1): 2006/2007
שחקני עבר בולטים

נח איינשטיין
אבי אלטון
יואל בן-נאים
ויקטור מסיקה
מאיר טיירי
רוני גאון
רמי עמרן
הרצל לביא
אורי ניצן
אריה אלטר
ניסים כהן
ניסן כהן
ערן קוליק
דני עציוני
אולג נדודה
ואסילי איבנוב
שולי גילארדי
רמי אבו לבן
יהודה בוארון
עופר מזרחי
יגאל אנטבי
אילן בכר
אייל טרטצקי
ליאור אסולין
מהראן ראדי
עומר בוקסנבוים
יאניק קאמנן
אלן מסודי
ז'ורדן פושה
אסף קריספיס
עידו אקסברד
ראו גם: קטגוריה:כדורגלני מכבי הרצליה
מלכי השערים לקבוצה לפי עונות בשנות ה-2000

| ליגה | עונה | שחקן | שערים |
| --- | --- | --- | --- |
| ליגה לאומית | 2001/2002 | ליאור אסולין | 28 |
| ליגה לאומית | 2002/2003 | דניאל גוטיירס | 11 |
| ליגה לאומית | 2003/2004 | מאיר סויסה | 7 |
| ליגה לאומית | 2004/2005 | יניב לוזון | 7 |
| ליגה לאומית | 2005/2006 | אוהד קדוסי | 11 |
| ליגת העל | 2006/2007 | עומר בוקסנבוים | 12 |
| ליגת העל | 2007/2008 | עומר בוקסנבוים | 5 |
| ליגה לאומית | 2008/2009 | דובב גבאי | 10 |
| ליגה לאומית | 2009/2010 | אזאצ'ה אודינקה | 7 |
| ליגה לאומית | 2010/2011 | אלן מסודי | 13 |
| ליגה לאומית | 2011/2012 | ידין זריס | 11 |
| ליגה לאומית | 2012/2013 | לירון דיאמנט | 9 |
| ליגה לאומית | 2013/2014 | ז'ורדן פושה | 10 |
| ליגה לאומית | 2014/2015 | ז'ורדן פושה | 12 |
| ליגה לאומית | 2015/2016 | ז'ורדן פושה | 21 |
| ליגה לאומית | 2016/2017 | ז'ורדן פושה | 24 |
| ליגה לאומית | 2017/2018 | אליאור משעלי | 11 |
| ליגה א' | 2018/2019 | נור ביסאן | 10 |
| ליגה א' | 2019/2020 | אלירן שמש | 7 |
| ליגה א' | 2020/2021 | דניאל גרץ / אביהו עזר | 5 |
| ליגה א' | 2021/2022 | ענר שכטר | 8 |
| ליגה א' | 2022/2023 | עידו אקסברד | 32 |
| ליגה לאומית | 2023/2024 | דור ג'אן | 7 |
לקריאה נוספת

זוהיר בהלול, רמי ברוש, יגאל ביטון, האנציקלופדיה לכדורגל ישראלי, כרך ג', עמ' 242 - 244, הוצאת ישראגול, 2011
הערות שוליים

↑  מרמורק, לוד, בת-ים (דרום). טבריה, מכבי הרצליה והפועל בית-שאן (צפון) - עלו לליגה הארצית, דבר 28 במאי 1978
↑  ניר שטרית: "התביעה של אריאל שיימן הייתה קטרנית ופסק הדין מדבר בעד עצמו", באתר גולר
↑  רומן רוזנבלט‏, עטר ימונה למאמן הרצליה, באתר וואלה, 19 ביולי 2006
↑  מכבי הרצליה חזרה לליגה הלאומית, גם איחוד בני שפרעם עלתה, באתר וואלה, 14 באפריל 2023
אמינם
ביוגרפיה

מאת'רס נולד בסנט ג'וזף, מיזורי ב-17 באוקטובר 1972 בשם מארשל ברוס מאת'רס השלישי, בנם של דבורה נלסון ושל מארשל ברוס מאת'רס השני. הוריו הכירו כאשר אימו הייתה בת 14 ואביו בן 18. אימו ילדה אותו בגיל 17 לאחר 73 שעות. הוריו היו חברים בלהקת "דדי וורבאקס". אביו עזב את הבית זמן קצר לאחר שנולד ועבר לקליפורניה, ואמינם גודל על ידי אמו. יש לו שני אחים למחצה מצד אביו ואח למחצה מצד אמו.
רוב ילדותו עברה עליו במעברים תכופים בין סנט ג'וזף לבין קנזס סיטי, עד שלבסוף בגיל 12 התיישבה משפחתו בפרוור של דטרויט שבמישיגן. במהלך נעוריו היה כותב מכתבים לאביו אך כולם הוחזרו בחזרה. בהיותו תלמיד בחטיבת הביניים, אמינם נקלע למריבה עם אחד מתלמידי בית הספר בו למד, הוא נפגע בראשו ואושפז בטענה שראה פיראטים חייזרים,[דרוש מקור] ונזקק לשיקום ממושך. בעקבות הקטטה, נפגעה ראייתו של אמינם ומאז הוא נזקק למשקפיים. את מריבה זו, הוא מתאר בשיר "Brain Damage" באלבום The Slim Shady LP. הוא ואימו היו בין המשפחות היחידות הלבנות בשכונה ומספר פעמים הוא הוכה על ידי צעירים שחורים.
בילדותו, הקשיב לאלבום "Licensed to Ill" של להקת ביסטי בויז. דודו רוני לקח אותו למועדוני ראפ, שעוררו את התעניינותו במוזיקת היפ הופ. הוא כינה את עצמו "מניקס" ו-"M&M" שהם ראשי תיבות של שמו מרשל מאת'רס אך איית את שמו Eminem על מנת להימנע מתביעה מחברת M&M's בגין שימוש בשם מסחרי. אמינם נהג להסתובב עם מילונים והשווה מילים דומות באנגלית כדי ליצור חרוזים. פעולות אלו מינפו את הבנתו בראפ, ובעקבות כך אמינם סיגל לעצמו יכולות Freestyle גבוהות ביותר, אותן ניצל ל"קרבות היפ הופ". בעקבות כך, אמינם נקרא "גאון" בסביבתו. בינתיים, נכשל אמינם בלימודיו, ובגיל 17 נשר מלימודיו בהיותו בכיתה יא'.
בשנת 1991 התאבד דודו רוני בירייה מרובה ציידים בראשו בעקבות אהבה נכזבת. אמינם, שהיה מאוד קרוב לדודו רוני, לקח את המקרה בצורה קשה מאוד והסתגר בביתו ופיתח שנאה תהומית לאמו, והשמיץ אותה במשך שנים בשיריו, כאשר השיא היה בשיר "Cleanin' Out My Closet", בו הוא מאשים אותה שהרסה לו את הילדות עקב היותה מכורה לסמים. בבית השלישי של הקליפ באותו שיר, אמינם קובר את אימו.
ביוגרפיה > אוטוביוגרפיות

בשנת 2001 פרסם אוטוביוגרפיה חלקית בשם "Angry Blonde".
ב-21 באוקטובר 2008 הוציא אמינם ספר אוטוביוגרפי מלא בשם "The Way I Am", שבו הוא מספר על מאבקיו עם עוני, סמים, תהילה, שברון-לב ודיכאון, ביחד עם גרסאותיו על מחלוקות העבר שהתפרסמו בתקשורת. הספר גם כולל חלק מהדפים המקוריים עליהם אמינם כתב את מילות השירים כמו "Stan" ו-"The Real Slim Shady".